Õhukott

Õhukott (mitmuses õhukotid, ladina saccus pneumaticus, mitmus sacci pneumatici) on osadel selgroogsetel hingamiselundkonna osa.

Õhukoti areng, anatoomia, asend, arv, kuju, morfoloogia, füsioloogia, histoloogia ja patoloogia võivad suuresti erineda nii liigiti kui ka indiviiditi. 

Roomajatel
Madudel
Madude kopsu tagaosas paikneva õhukoti osas puudub uurijatel üksmeel. Osade uurijate arvates on madudel üks veresoonteta õhukott (õhumahuti), kus gaasivahetust ei toimu ja see paikneb kopsu tagaosas; teiste arvates on õhukotid (jaotatuna kuni 15 kambriks) üksnes teatud liiki Colubridae sugukonna madudel. 

Lindudel
Õhukotid paiknevad lindudel kehaõõnes. Need on õhukeseseinalised limaskesta moodustised, mis on ühendatud bronhidega ja moodustavad ohtralt sopistusi luudesse.

Lindudel on kokku 9 õhukotti (nii paarilised kui paaritud) ja neid eristatakse asendi järgi järgmiselt:
kaelakott (saccus cervicalis)
rangluukott (saccus clavicularis)
kraniaalne rindkerekott (saccus thoracicus cranialis)
kaudaalne rindkerekott ( saccus thoracicus caudalis)
kõhukott (saccus abdomalis).

Lindudel osalevad õhukotid õhureservuaarina hingamisel.

Viited

 Välislingid 
Harry S. McDonald,Respiratory Functions of the Ophidian Air Sac, Herpetologica, Vol. 15, No. 4 (Dec. 8, 1959), pp. 193-198, Herpetologists' League.
Jerry N. Stinner, Gas exchange and air flow in the lung of the snake, Pituophis melanoleucus, Journal of Comparative Physiology B, 1987, Volume 157, Issue 3, pp 307-314.
RE: Air sacs in extant non-avian reptiles? 
Alligaatoritel ja lindudel on sarnane hingamismehhanism
Enn Ernits, Esta Nahkur, Koduloomade anatoomia'', Eesti Maaülikool, Tartu, Halo Kirjastus, lk 422, 2013, ISBN 978-9949-426-28-8.

Kategooria:Hingamiselundkond
Kategooria:Lindude anatoomia
Kategooria:Maolised
Kategooria:Roomajate anatoomia